འགྲོས་བསྡུར་ནི་རྟ་ཕོས་གོམ་ཆེན་སྤོས་ནས་མགྱོགས་པོར་འགྲོ་བ་བཞི་བགྲོད་བྱེད་མི་ཆོག་པས་རྒྱུག་དང་ཁྱད་པར་ཆེན་པོ་ཡོད་མིའི་རིགས་ཀྱི་ལུས་རྩལ་རྣམ་གྲངས་ཐོག་ནས་བརྗོད་ན་འགྲོ་རྩལ་འགྲན་བསྡུར་དང་འདྲ་པོ་ཡོད་འགྲོས་བསྡུར་ལ་རྟ་པ་དང་རྒྱུག་མ་གཉིས་ཀར་རྩལ་ནུས་ངེས་ཅན་ལྡན་དགོས་པ་དང་གཞོགས་འདེགས་གང་ཙམ་གྱི་ཡག་པ་བྱུང་ན་དེ་ཙམ་གྱི་བགྲོས་ཡག་པོ་རྒྱག་ཐུབ་ཀྱི་ཡོད།བྱང་ཐང་འཆར་ཅན་རྟ་རྒྱུག་དུས་ཆེན་གྱི་འགྲོས་བསྡུར་སྒྲིག་སྲོལ་ལམ་ལུགས་ཧ་ཅང་ནན་པོ་ཡོད།འགྲན་བསྡུར་ཁྲོད་གལ་སྲིད་སྒྲིག་འགལ་ཐེངས་གསུམ་ཐོན་ན་འགྲན་བསྡུར་ཐོབ་ཐང་འཕྲོག་གི་ཡོད།དེར་བརྟེན་འགྲོས་བསྡུར་དེ་རྟ་རྒྱུག་དུས་ཆེན་སྐབས་ལྟད་མོ་ཆེ་ཤོས་དང་འཁྲུག་ཆ་དོད་ཤོས་ཀྱི་འགྲན་བསྡུར་རྣམ་གྲངས་གྲས་ཞིག་ཡིན་པ་རེད།